Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10798

f) részletes karbantartási jegyzőkönyvek annak bizonyítására, hogy a karbantartási nyilatkozat aláírásához az összes feltételt teljesítették. 8.2.2 A 8.2.1 a)–e) pontokban ismertetett nyilvántartási adatokat legalább 90 napig őrizzék meg, miután azt az egységet amelyre a nyilvántartási adatok vonatkoznak az üzemeltetésből teljesen kivonták. A 8.2.1 f) pont esetében a nyilvántartási adatokat a karbantartásra vonatkozó üzembehelyezési igazolás aláírását követően, legalább egy évig őrizzék meg. 8.2.3 A repülőgép bérlője a bérleti időtartam alatt szükség szerint teljesítse a 8.2.1 és 8.2.2 pontok előírásait. Megjegyzés: A nemzetközi repülések esetében a repülőgép fedélzetén csak az érvényes légialkalmassági bizonyítványt kell elhelyezni, a karbantartások nyilvántartásának és ezzel kapcsolatos egyéb okmányoknak a szállítására nincs szükség. 8.3 Folyamatos légialkalmassági tájékoztatás Az 5700 kg. engedélyezett legnagyobb felszállósúlynál (tömegnél) nehezebb repülőgép tulajdonosa vagy bérlet esetén annak bérlője a lajtromozó állam előírásai szerint biztosítsa, hogy a folyamatos légialkalmasság szempontjából szükséges karbantartási és üzemeltetési tájékoztatásokat az Annex II. rész 4.3.5 és 4.3.8 pontok előírásainak megfelelő továbbítsák. 8.4 Módosítások és javítások Az összes módosítást és javítást a lajstromozó állam által elfogadható légialkalmassági előírásoknak megfelelően végezzék el. Dolgozzanak ki eljárásokat annak biztosítására, hogy elegendő mennyiségű adatot gyűjtsenek össze és tároljanak a légialkalmassági követelmények teljesítéséről. 8.5 Karbantartási nyilatkozat 8.5.1 A lajstromozó állam előírásai szerint a karbantartási munka kielégítő elvégzéséről és annak igazolására készítsenek és írjanak alá karbantartási nyilatkozatot jegyzőkönyvet. 8.5.2 A karbantartási nyilatkozat tartalmazzon igazolást az alábbiakról:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes